钦定古今图书集成/明伦汇编/氏族典/第351卷 > 《廖用贤尚友录》 > 娄叡
## 钦定古今图书集成/明伦汇编/氏族典/第351卷 > 《廖用贤尚友录》 > 娄叡

按《北齐书娄昭传》：“昭兄子叡，字佛仁。父拔，魏南部尚
书。叡幼孤，被叔父昭所养，为神武帐内都督，封掖县
子，累迁光州刺史。在任贪纵，深为文襄所责。后改封
九门县公。齐受禅，得除领军将军，别封安定侯。叡无
他器干，以外戚贵幸，纵情财色。为瀛州刺史，聚敛无
厌。皇建初，封东安王。太宁元年，进位司空。平高归彦”
于冀州，还，拜司徒。《河清》三年，滥杀人，为尚书左丞宋
仲羡弹奏，经赦乃免。寻为太尉，以军功进大司马。专
行非法，诏免官，以王还第。寻除太尉。薨，子子产嗣。